Uchimbaji wa madini Tanzania

Kwa mujibu wa tathmini ya uchumi ya mwezi ya Benki kuu ya Tanzania (BoT)  ya mwezi  April, mapato yatokanayo ya uuzaji wa dhahabu yameongezeka kwa $100 milioni (takribani  Sh223 bilioni) mwishoni mwa mwaka uliomalizika  Machi,  mwaka huu, ikilinganishwa na mwaka  uliomalizika  Machi, 2018.

Tathmini hiyo inaonyesha kuwa mapato yanayotokana na mauzo ya nje ya dhahabu yameongezeka kwa kiwango cha dola bilioni 1.68  katika mwaka uliomalizika mwezi Machi mwaka huu, kutoka  dola  bilioni  $1.53 kiwango kilichorekodiwa wakati wa mwaka uliomalizika  Machi 2018.

BoT inasema kuwa uuzaji wa bidhaa nyingine katika nchi za nje umeongezeka,  

na mafanikio haya yametokana na kuongezeka kwa thamani ya bidhaa na huduma zilizouzwa nje ya nchi katika mwaka uliomalizika Machi  2019  hadi  dola bilioni  $8.5  kutoka dola  bilioni  $8.4  katika kipindi kama hicho hicho kilichomalizika  2018.

Benki za kigeni zimetengwa na kanuni mpya za uwekezaji sekta ya madini

 Hata hivyo haya yanaripotiwa huku bei ya bidhaa hiyo ikiendelea kushuka kila mwezi ,ripoti inaonyesha kuwa bei ya dhahabu pia ilinguka kwa  asilimia  1.5  hadi  $1,300.9 mwezi Machi mwaka huu kutoka  $1,320.1 mnamo mwezi  Februari mwaka huu.

Katibu mkuu mtendaji wa tume ya madini , Prof Shukrani Manya, alisema kuwa kupitishwa kwa sheria tatu mwaka 2017  kumeathiri ukuaji wa sekta hiyo.

Mafanikio haya katika sekta ya madini nchini Tanzania yanakuja baada ya Dkt John Pombe Magufuli  kumteua Profesa Shukurani Elisha Manya kuwa Kamishna wa Madini ambaye ndiye Mtendaji Mkuu wa Tume ya Madini nchini baada ya kumfuta kazi Kamishna aliyekuwepo Mhandisi Benjamin Mchwampaka. 

Manamo mwaka  2017, bunge la Tanzania lilipitisha mabadiliko ya sheria  tatu  zilizoleta mabadiliko makubwa ya kisheria na mfumo wa taasisi  zinazoongoza  sekta ya mafuta, gesi na uzalishaji wa madini. 

 \n\nNipe kichwa kizuri cha makala hapo juu.
Faida ya mauzo ya nje ya dhahabu ya Tanzania yaongezeka kwa $100 milioni